Oamenii de știință cer să se treacă la "Planul B" în privința cercetărilor legate de originea pandemiei: Studiul OMS-China este viciat de interese politice.
Într-o scrisoare deschisă, 24 de oameni de știință și cercetători din Europa, Statele Unite, Australia și Japonia au declarat că studiul OMS-China este viciat de interese politice. Oamenii de știință au cerut Chinei să facă publice informații care să permită respingerea ipotezei provenienței din laborator a virusului. Ca răspuns, purtătorul de cuvânt al ministerului de externe chinez a declarat că țări precum Statele Unite, nu China, sunt vinovate de politizarea anchetei cu privire la originea pandemiei de COVID-19.
Un grup de oameni de știință din mai multe țări a solicitat miercuri noi investigații cu privire la originea coronavirusului care a provocat pandemia de COVID-19 după ce studiul comun, publicat de Organizația Mondială a Sănătății (OMS) în colaborare cu China, nu a oferit răspunsuri credibile cu privire la originea virusului, scrie Daily Sabah.În studiul comun, publicat săptămâna trecută, se afirmă că cea mai probabilă cale de transmisie a virusului SARS-CoV-2 a fost prin intermediul liliecilor și al altor animale sălbatice. Posibilitatea provenienței sale dintr-un laborator a fost exclusă.Într-o scrisoare deschisă, 24 de oameni de știință și cercetători din Europa, Statele Unite, Australia și Japonia au declarat că studiul acesta a fost viciat de interese politice."Ei au plecat de la premisa că trebuie să facă toate compromisurile necesare pentru a obține o minimă cooperare din partea Chinei", a declarat Jamie Metzl, expert din grupul de reflecție Atlantic Council.Concluziile studiului s-au bazat pe cercetări nepublicate din China, în timp ce rapoarte și eșantioane biologice esențiale "rămân inaccesibile", se spune în scrisoare.Afirmațiile directorului general al OMS, Tedros Adhanon Ghebreyesus, conform cărora China a ascuns date, au fost respinse de Liang Wannian, expertul chinez pe teme legate de COVID-19. De asemenea, Liang a dat de înțeles că orice alte investigații comune în China sunt excluse.Metzl a spus că este posibil ca lumea să fie nevoită să "revină la Planul B" și să efectueze investigații suplimentare fără implicarea Chinei.China a respins acuzațiile potrivit cărora SARS-CoV-2 a ieșit dintr-un laborator de cercetare din Wuhan, orașul unde COVID-19 a fost identificat pentru prima dată.Studiul comun China-OMS a declarat că teoria ieșirii dintr-un laborator este "extrem de puțin probabilă", spunând că nu există "nicio dovadă" a faptului că vreun laborator ar fi păstrat virusuri asemănătoare cu SARS-CoV-2. Tedros a spus că sunt necesare mai multe cercetări pentru a "ajunge la concluzii mai solide".Metzl a spus însă că China ar trebui să pună la dispoziția comunității internaționale informații care să permită respingerea ipotezei provenienței din laborator a virusului."China are baze de date cu privire la ce virusuri au fost păstrate" și "există note de laborator despre munca care se făcea" acolo, a spus el.Răspunzând la scrisoarea oamenilor de știință, purtătorul de cuvânt al ministerului de externe chinez, Zhao Lijian, a declarat astăzi că "scopul este de la sine înțeles" și că țări precum Statele Unite, nu China, sunt vinovate de politizarea anchetei cu privire la originea pandemiei de COVID-19.